Source document: https://docs-lawep.s3.us-east-2.amazonaws.com/1698078992094.pdf (Seychelles)
GENDER BASED VIOLENCE MESSAGE Bonzour Msye Speaker, Tou manm Onorab, Tou dimoun a-lekout E en bonzour spesyal zabitan Roche Caiman!!!

Msye Speaker, Mersi pour donn mwan laparol ozordi bomaten pour prezant en mesaz a lokazyon sa 16 zour ki ganny dedye par Nasyon Zini pou mark kanpany kont Vyolans Domestik.

Msye Speaker, Gender Based Violence ouswa GBV I en aksyon ki’n ganny dekrir konman en aksyon vyolan e danzere kont en endividi ouswa en group endividi baze lo zot afilyasyon seksyel.
1 | P a g e Sa kalite laform vyloans in ganny kondonnen dan plizyer pei e Sesel pa en leksepsyon.

Bokou lorganizasyon enternasyonal in dekrir okenn aksyon vyolans domestik lo loriantasyon seksyel en endividi konman en labi drwa imen ki al kont karakter pour drwa imen.

Lo en nivo lokal, in annan bokou lorganizasyon non gouvernmantal osi byen ki gouvernman ki pe travay ver bann program edikasyonel avek bi sansibiliz nou sosyete lo sa size.
Ozordi lo mon non personnel ek ‘Caucus bann madanm dan setyenm Lasanble Nasyonal Sesel, nou profit sa loportinite pour remersye tou sa bann lorganizasyon espesyalman departman sosyal, HASO, WASO, ARID, Kindness and Compassion Foundation zis pour nonm enn de e lezot ankor pour zot bann travay formidab dan sa lalit kont vyolans domestik e osi swet zot bon kouraz dan kontinite zot travay.
Msye Speaker, 2 | P a g e Vyolans Domestik I en size ki vreman alarman espesyalman si nou pe pran kont statistik kot zis pour premye kar lannen 2021 en total 77 ka vyolans domestik in ganny rikorde e sa se bann ka ki repetitiv e 37 nouvo ka in ganny anrezistre.

Statistik I osi demontre ki ziska Out 2021 in annan 95 ka vyolans domestik ki’n ganny rikorde e fodre note ki sa I zis bann ka ki ganny raporte e ki vre sitiasyon dan nou kominote I diferan e menm alarman.
I ti ava byen note osi ki konman en pei, Sesel in osi asire ki I annan mezir an plas pour ranforsi sekirite bann ki pe fer fas ek sa sitiasyon, e sa se atraver en lalwa Domestic Violence Act ki’n vin an plas an 2020 e ankor en fwa mon dir en gran mersi tou bann endividi dan diferan lorganizasyon ki’n travay lo sa lalwa pour ki sizyenm lasanble in kapab deba lo la e aprouve.
Msye Speaker, 3 | P a g e Sa kanpany lalit kont vyolans domestik kont bann madanm ek zenn fiy ki tou le zan I komans le 25 Novanm ziska le 10 desanm merit enn ki kot person pa ganny kit deryer.

Akoz nou ‘Caucus’ madanm dan Lasanble Nasyonnal nou swe se ki plis lanfaz I ganny mete lo proteksyon nou bann madanm ek zanfan.

Oken aksyon vyolans domestik lo en zanfan ki swa en fiy ou en garson I annan en lenpak negative ki afekte lavi sa zanfan.
E dan bokou ka ler resers I ganny fer I annan bann endividi ki’n sibir vyolans domestik dan son lanfans e ler in vin adilt sa menm labi pe ganny repete lo en lot inosan.

Alors I enportan ki sa bann mayon labi I ganny kase pour ki nou kapab annan en sosyete pli an bonn sante spirityelman, fizikman e moralman.
Msye Speaker, Semen pase en delegasyon Sesel reprezante par nou Lasanble Nasyonnal ek en reprezantan dan lofis Prokirer 4 | P a g e Zeneral in ganny sa loportinite pour zwenn avek kominote bann pei lafrik lo SADC pour travay lo GBV Model Law pour ki nou zwenn lafors ansanm dan sa lalit kont vyolans domestik e annan en dokiman ki gid nou dan revizyon nou bann lalwa ki adres sa size vyolans domestik dan nou pei respektiv.
Alors pour konklir en manm ki dan sa delegasyon, konman en madanm, en zanfan en ser e pli enportan en manman mon egalman zwenn lezot mon bann koleg e donn langanzman ki nou pour debat fortman lo drwa nou bann sitwayen espesyalman nou bann madanm ek zanfan, ki zot drwa dan en fason ou en lot pe ganny afekte par sa kalite laform labi.
E ou sa zonm, fanm e zanfan ki pe ganny afekte, zis gard an tet ki ou pa zanmen tousel e ki I pa zanmen tror tar pour vin devan pour rod led e met en lafen avek vyolans domestik dan ou lavi.

E mon fer en lapel avek bann lorganizasyon ki pe lalit kont vyolans domestik pour 5 | P a g e annan plis bann progranm kanpany kaz an kaz pour anplifye sa travay sansibiliz kominote lo zot drwa pour adres sa problenm vyolans domestik.

Mersi Speaker.

6 | P a g e